ಎಮು

**ಎಮು** () ಅಥವಾ *ಡ್ರೊಮೈಯಸ್‌ ನೊವೇಹೊಲ್ಯಾಂಡಿಯೇ* ಎಂಬ ಶಾಸ್ತ್ರೀಯ ಹೆಸರಿನಿಂದ ಕರೆಯಲ್ಪಡುವ ಪಕ್ಷಿಯು ಆಸ್ಟ್ರೇಲಿಯಾ ಮೂಲದ ಒಂದು ಅತ್ಯಂತ ದೊಡ್ಡ ಪಕ್ಷಿಯಾಗಿದೆ ಮತ್ತು *ಡ್ರೊಮೈಯಸ್‌* ಕುಲಕ್ಕೆ ಸೇರಿರುವ ಏಕೈಕ ಉಪಲಬ್ಧ ಸದಸ್ಯನಾಗಿದೆ. ಎತ್ತರದ ಆಧಾರದಲ್ಲಿ ಹೇಳುವುದಾದರೆ, ಇದು ವಿಶ್ವದಲ್ಲಿನ ಎರಡನೇ-ಅತಿದೊಡ್ಡ ಉಪಲಬ್ಧ ಪಕ್ಷಿಯಾಗಿದ್ದು, ತನ್ನ ಹಾರಲಾಗದ ಸಂಬಂಧಿಯಾದ ಉಷ್ಟ್ರಪಕ್ಷಿಯ ನಂತರದ ಸ್ಥಾನವನ್ನು ಆಕ್ರಮಿಸಿಕೊಂಡಿದೆ. ಮೃದುವಾದ-ಗರಿಯನ್ನು ಹೊಂದಿರುವ, ಕಂದು ಬಣ್ಣದ ಈ ಹಾರಲಾರದ ಪಕ್ಷಿಯು.....ನಷ್ಟು ಎತ್ತರದವರೆಗೆ ಬೆಳೆಯುತ್ತದೆ. ಎಮು ಪಕ್ಷಿಯು ಹೆಚ್ಚು ಜನಸಾಂದ್ರತೆಯಿರುವ ಪ್ರದೇಶಗಳು, ದಟ್ಟ ಕಾಡು, ಮತ್ತು ಬಂಜರು ಅಥವಾ ಶುಷ್ಕ ಪ್ರದೇಶಗಳಿಂದ ದೂರವಾಗಿರುತ್ತದೆಯಾದರೂ, ಆಸ್ಟ್ರೇಲಿಯಾದ ಬಹುತೇಕ ಪ್ರಧಾನ ಭೂಭಾಗದಲ್ಲಿ ಇದು ಸಾಮಾನ್ಯವಾಗಿ ಕಾಣಿಸಿಕೊಳ್ಳುತ್ತದೆ. ಸಮಯಸಾಧಕತನದ ರೀತಿಯಲ್ಲಿ ಅಲೆಮಾರಿ ಸ್ವಭಾವವನ್ನು ಹೊಂದಿರುವ ಅವು, ಆಹಾರವನ್ನು ಹುಡುಕಿಕೊಂಡು ಬಹುದೂರದ ಪ್ರದೇಶಗಳವರೆಗೆ ಸಾಗಬಹುದು; ವೈವಿಧ್ಯಮಯ ಸಸ್ಯಗಳು ಹಾಗೂ ಕೀಟಗಳನ್ನು ಅವು ತಿಂದುಕೊಂಡು ಇರಬಲ್ಲವು.
ಟಾಸ್ಮೇನಿಯಾದಲ್ಲಿ ವಾಸವಾಗಿದ್ದ ಎಮು ಉಪಜಾತಿಯು 1788ರಲ್ಲಿ ಆಸ್ಟ್ರೇಲಿಯಾದ ಐರೋಪ್ಯ ವಸಾಹತು ನೆಲೆಗೊಂಡ ನಂತರ ನಿರ್ನಾಮವಾದವು; ಮತ್ತು ಪ್ರಧಾನ ಭೂಭಾಗದ ಉಪಜಾತಿಯ ಹರಡಿಕೆಯು ಮಾನವರ ಚಟುವಟಿಕೆಗಳಿಂದ ಪ್ರಭಾವಕ್ಕೆ ಒಳಗಾಗುತ್ತಾ ಬಂದಿದೆ. ಹಿಂದೊಮ್ಮೆ ಪೂರ್ವ ತೀರದಲ್ಲಿ ಸಾಮಾನ್ಯವಾಗಿ ಕಂಡುಬರುತ್ತಿದ್ದ ಎಮು ಪಕ್ಷಿಗಳು ಈಗ ಅಪರೂಪವಾಗಿವೆ; ಅದಕ್ಕೆ ತದ್ವಿರುದ್ಧವಾಗಿ, ಆಸ್ಟ್ರೇಲಿಯಾ ಖಂಡದ ಒಳಭಾಗದಲ್ಲಿನ ಕೃಷಿಯ ಬೆಳವಣಿಗೆ ಮತ್ತು ಬೇಸಾಯದ ಪ್ರಾಣಿಗಳಿಗಾಗಿ ಮಾಡಲಾಗುತ್ತಿರುವ ನೀರಿನ ವ್ಯವಸ್ಥೆಯಿಂದಾಗಿ ಬಂಜರು ಪ್ರದೇಶ ಅಥವಾ ಶುಷ್ಕ ಪ್ರದೇಶಗಳಲ್ಲಿ ಎಮುವಿನ ಶ್ರೇಣಿಯು ಹೆಚ್ಚಾಗಲು ಕಾರಣವಾಗಿದೆ. ಎಮುಗಳನ್ನು ಅವುಗಳ ಮಾಂಸ, ತೈಲ, ಮತ್ತು ಚರ್ಮಕ್ಕಾಗಿ ಸಾಕಣೆ ಮಾಡಲಾಗುತ್ತದೆ.
## ಜೀವಿವರ್ಗೀಕರಣ ಶಾಸ್ತ್ರ ಮತ್ತು ಹರಡಿಕೆ 
1789ರಲ್ಲಿ ಪ್ರಕಟಗೊಂಡ ಅರ್ಥರ್‌ ಫಿಲಿಪ್‌ನ *ವೋಯೇಜ್‌ ಟು ಬಾಟನಿ ಬೇ* ಕೃತಿಯಲ್ಲಿನ ನ್ಯೂ ಹಾಲೆಂಡ್‌ ಕ್ಯಾಸವೇರಿ ಎಂಬ ಹೆಸರಿನಡಿಯಲ್ಲಿ ಎಮು ಮೊದಲು ವಿವರಿಸಲ್ಪಟ್ಟಿತು. ಆ ಸಮಯದಲ್ಲಿ ನ್ಯೂ ಹಾಲೆಂಡ್‌ ಎಂದು ಉಲ್ಲೇಖಿಸಲ್ಪಡುತ್ತಿದ್ದ, ಆಸ್ಟ್ರೇಲಿಯಾ ಪ್ರದೇಶದ ಸಿಡ್ನಿಗೆ ಸೇರಿದ ಮಾದರಿಯೊಂದರ ಮೇಲೆ ಸದರಿ ಜಾತಿಯ ಹೆಸರನ್ನು ಜಾನ್‌ ಲ್ಯಾಥಮ್‌ ಎಂಬ ಪಕ್ಷಿವಿಜ್ಞಾನಿ ಇರಿಸಿದ. ಎಮು ಎಂಬ ಸಾಮಾನ್ಯ ಹೆಸರಿನ ನಿಷ್ಪತ್ತಿಯು ಖಚಿತವಾಗಿ ತಿಳಿದಿಲ್ಲವಾದರೂ, ಬೃಹತ್‌ ಪಕ್ಷಿಗೆ ಸಂಬಂಧಿಸಿದ ಅರೇಬಿಕ್‌ ಪದವೊಂದರಿಂದ ಇದು ಬಂದಿರಬಹುದೆಂದು ಭಾವಿಸಲಾಗಿದೆ. ಆಸ್ಟ್ರೇಲಿಯಾ ಮತ್ತು ನ್ಯೂಗಿನಿಯಾದಲ್ಲಿನ ಸಂಬಂಧಿತ ಕ್ಯಾಸವೇರಿಯನ್ನು ವಿವರಿಸಲು ಇದೇ ಪದವು ಪೋರ್ಚುಗೀಸ್‌ ಪರಿಶೋಧಕರಿಂದ ನಂತರದಲ್ಲಿ ಬಳಸಲ್ಪಟ್ಟಿತು. ಸಿಡ್ನಿಯ ತಗ್ಗುಪ್ರದೇಶಕ್ಕೆ ಸೇರಿದ ಇಯೊರಾ ಹಾಗೂ ದಾರುಗ್‌ ವಲಯಗಳ ಸ್ಥಳೀಯ ನಿವಾಸಿಗಳಿಗೆ ಇದು *ಮುರಾವುಂಗ್‌* ಅಥವಾ *ಬಿರಾಬಯಿನ್‌* ಎಂದೇ ಪರಿಚಿತವಾಗಿತ್ತು.
ಎಮುವಿಗೆ ಸಂಬಂಧಿಸಿದಂತೆ 1816ರಲ್ಲಿ ತಾನು ನೀಡಿದ ಮೂಲ ವಿವರಣೆಯಲ್ಲಿ, ವಿಯೆಲ್ಲಾಟ್‌ ಎಂಬಾತ ಎರಡು ಜಾತಿವಾಚಕ ಹೆಸರುಗಳನ್ನು ಬಳಸಿದ; ಮೊದಲಿಗೆ ಅದು *ಡ್ರೊಮಿಷಿಯಸ್‌* ಎಂದಾಗಿದ್ದರೆ, ನಂತರದ ಕೆಲ ಪುಟಗಳಲ್ಲಿ ಅದು *ಡ್ರೊಮೈಯಸ್‌* ಎಂದಾಗಿತ್ತು. ಯಾವುದು ಸರಿಯಾದ ಹೆಸರು ಎಂಬುದರ ಕುರಿತಾಗಿ ಅಂದಿನಿಂದಲೂ ಇದು ಚರ್ಚೆಗೆ ಗ್ರಾಸವಾಗುತ್ತಲೇ ಬಂದಿದೆ; ಎರಡನೆಯ ಹೆಸರು ಹೆಚ್ಚು ನಿಖರವಾಗಿ ರೂಪುಗೊಂಡಿದೆಯಾದರೂ, ಜೀವಿವರ್ಗೀಕರಣ ಶಾಸ್ತ್ರದಲ್ಲಿನ ವಿಧ್ಯುಕ್ತ ಸಂಪ್ರದಾಯದ ಪ್ರಕಾರ, ಮೊದಲ ಹೆಸರು ಸ್ಪಷ್ಟವಾಗಿ ಒಂದು ಮುದ್ರಣದ ದೋಷವಾಗಿರದ ಹೊರತು ಸೂಕ್ತವಾಗಿ ಕಂಡುಬರುತ್ತದೆ. ಆಸ್ಟ್ರೇಲಿಯಾದ ಸರ್ಕಾರದ ಪ್ರಕಟಣೆಗಳೂ ಸೇರಿದಂತೆ ತೀರಾ ಆಧುನಿಕವಾದ ಪ್ರಕಟಣೆಗಳು *ಡ್ರೊಮೈಯಸ್‌* ಎಂಬ ಹೆಸರನ್ನೇ ಬಳಸುತ್ತಿದ್ದು, *ಡ್ರೊಮಿಷಿಯಸ್‌* ಎಂಬ ಹೆಸರನ್ನು ಒಂದು ಪರ್ಯಾಯ ಕಾಗುಣಿತವಾಗಿ ಉಲ್ಲೇಖಿಸುತ್ತವೆ. 
### ವರ್ಗೀಕರಣ 
thumb|left|ಎಮು ಕಣ್ಣುಗಳು ಹೊಂಬಣ್ಣದ ಕಂದಿನಿಂದ ಕಪ್ಪಗಿನವರೆಗೆ ಇವೆ.ಕತ್ತಿನ ಮೇಲಿನ ಬರಿಯ ಚರ್ಮವು ನೀಲಿಛಾಯೆಯ ಕಪ್ಪು ಬಣ್ಣದಲ್ಲಿದೆ.
ಎಮುಗಳ ಹತ್ತಿರದ ಸಂಬಂಧಿಗಳಾದ ಕ್ಯಾಸವೇರಿಗಳು, ಹಾರಲಾಗದ ಗಣವಾದ ಸ್ಟ್ರೂಥಿಯಾನಿಫಾರ್ಮೆಸ್‌ನಲ್ಲಿನ ಕ್ಯಾಸುಯೇರಿಡೇ ಕುಟುಂಬದಲ್ಲಿ ಸೇರಿಸಲ್ಪಡುವುದರೊಂದಿಗೆ ಎಮು ಪಕ್ಷಿಯು ವರ್ಗೀಕರಿಸಲ್ಪಟ್ಟಿತು. ಆದಾಗ್ಯೂ, ಕ್ಯಾಸುಯೇರಿಡೇ ಕುಟುಂಬವನ್ನು ಅವುಗಳ ಸ್ವಂತ ಗಣವಾದ ಕ್ಯಾಸುಯೇರಿಫಾರ್ಮೆಸ್‌ ಎಂಬುದಾಗಿ ವಿಭಜಿಸುವ ಮೂಲಕ ಒಂದು ಪರ್ಯಾಯ ವರ್ಗೀಕರಣವನ್ನು ಇತ್ತೀಚೆಗಷ್ಟೇ ಅಂಗೀಕರಿಸಲಾಗಿದೆ.
ಐರೋಪ್ಯ ವಸಾಹತುವು ನೆಲೆಗಾಣುವುದಕ್ಕೆ ಮುಂಚಿತವಾಗಿ ಮೂರು ವಿಭಿನ್ನ *ಡ್ರೊಮೈಯಸ್‌* ಜಾತಿಗಳು ಆಸ್ಟ್ರೇಲಿಯಾದಲ್ಲಿ ಸಾಮಾನ್ಯವಾಗಿದ್ದವು, ಮತ್ತು ಅವುಗಳಲ್ಲಿ ಒಂದು ಜಾತಿಯು ಪಳೆಯುಳಿಕೆಗಳಿಂದ ಅರಿಯಲ್ಪಟ್ಟಿದೆ. *ಡ್ರೊಮೈಯಸ್‌ ಬೌದಿನಿಯಾನಸ್‌* ಮತ್ತು *D. ಏಟರ್‌* ಎಂದು ಕರೆಯಲ್ಪಡುವ ಪುಟ್ಟ ಎಮುಗಳೆರಡೂ ಕೆಲವೇ ದಿನಗಳ ನಂತರದಲ್ಲಿ ನಿರ್ನಾಮವಾದವು; ಆದಾಗ್ಯೂ, *D. ನೊವೇಹೊಲ್ಯಾಂಡಿಯೇ* ಎಂಬ ಎಮು ಪಕ್ಷಿಯು ಸಾಮಾನ್ಯವಾಗಿ ಉಳಿದುಕೊಂಡಿದೆ. ಬಹುಮಟ್ಟಿಗೆ ಮಳೆಬೀಳುವಿಕೆಯನ್ನು ಅವಲಂಬಿಸಿರುವ ಎಮುಗಳ ಸಂಖ್ಯೆಯು ದಶಕದಿಂದ ದಶಕಕ್ಕೆ ಬದಲಾಗುತ್ತಲೇ ಬಂದಿದೆ; ಎಮು ಪಕ್ಷಿಗಳ ಸಂಖ್ಯೆ 625,000ದಿಂದ 725,000ರವರೆಗೆ ಇರಬಹುದೆಂದು ಅಂದಾಜಿಸಲಾಗಿದ್ದು, ಈ ಪೈಕಿ 100,000ದಿಂದ 200,000ದವರೆಗಿನ ಎಮುಗಳು ಪಶ್ಚಿಮ ಆಸ್ಟ್ರೇಲಿಯಾದಲ್ಲಿದ್ದರೆ, ಉಳಿದ ಎಮುಗಳು ಬಹುಮಟ್ಟಿಗೆ ನ್ಯೂ ಸೌತ್‌ ವೇಲ್ಸ್‌ ಮತ್ತು ಕ್ವೀನ್ಸ್‌ಲೆಂಡ್‌‌ನಲ್ಲಿ ನೆಲೆಗೊಂಡಿವೆ. ಟಾಸ್ಮೇನಿಯಾದ ಎಮು ಎಂದು ಹೆಸರಾಗಿರುವ *D. ನೊವೇಹೊಲ್ಯಾಂಡಿಯೇ ಡೈಮೆನೆನ್ಸಿಸ್‌* ಎಂಬ ಒಂದು ಉಪಜಾತಿಯು 1865ರ ಸುಮಾರಿಗೆ ನಿರ್ನಾಮವಾಯಿತು. 20ನೇ ಶತಮಾನದ ಅವಧಿಯಲ್ಲಿ, ಟಾಸ್ಮೇನಿಯಾದ ಆಚೆಗಿರುವ ಮಾರಿಯಾ ದ್ವೀಪ ಮತ್ತು ದಕ್ಷಿಣ ಆಸ್ಟ್ರೇಲಿಯಾದ ಸಮೀಪದಲ್ಲಿರುವ ಕಾಂಗರೂ ದ್ವೀಪಗಳಿಗೆ ಎಮುಗಳು ಪರಿಚಯಿಸಲ್ಪಟ್ಟವು. ಕಾಂಗರೂ ದ್ವೀಪದ ಪಕ್ಷಿಗಳು ಅಲ್ಲಿ ಒಂದು ತಳಿ ಬೆಳೆಸುವಿಕೆ ಸಂಖ್ಯೆಯನ್ನು ನೆಲೆಗೊಳಿಸಿವೆ. ಮಾರಿಯಾ ದ್ವೀಪದಲ್ಲಿನ ಸದರಿ ಪಕ್ಷಿ ಸಂಕುಲದ ಸಂಖ್ಯೆಯು 1990ರ ದಶಕದ ಮಧ್ಯಭಾಗದಲ್ಲಿ ನಿರ್ನಾಮವಾಯಿತು.
ಆಸ್ಟ್ರೇಲಿಯಾದಲ್ಲಿ ಮೂರು ಉಪಲಬ್ಧ ಉಪಜಾತಿಗಳು ಕಂಡುಬರುತ್ತವೆ:
* ಆಗ್ನೇಯ ಭಾಗದಲ್ಲಿ ಕಂಡುಬರುವ, *D.&nbsp;ನೊವೇಹೊಲ್ಯಾಂಡಿಯೇ ನೊವೇಹೊಲ್ಯಾಂಡಿಯೇ* ಉಪಜಾತಿ. ತಳಿ ಬೆಳೆಸುವಿಕೆಯ ಸಮಯದಲ್ಲಿ ಇವು ನಸುಬಿಳಿಯ ಗರಿಗಳ ಕತ್ತುನೆರಿಗೆಯನ್ನು ಹೊಂದಿರುತ್ತವೆ.
* ಉತ್ತರ ಭಾಗದಲ್ಲಿ ಕಂಡುಬರುವ *D.&nbsp;ನೊವೇಹೊಲ್ಯಾಂಡಿಯೇ ವುಡ್‌ವರ್ಡಿ* ಉಪಜಾತಿ. ಇದು ಸಣಕಲು ದೇಹ ಮತ್ತು ಮಸುಕಲು ಬಣ್ಣವನ್ನು ಹೊಂದಿರುತ್ತದೆ.
* ನೈರುತ್ಯ ಭಾಗದಲ್ಲಿ ಕಂಡುಬರುವ *D.&nbsp;ನೊವೇಹೊಲ್ಯಾಂಡಿಯೇ ರಾತ್‌ಷಿಲ್ಡಿ* ಉಪಜಾತಿ. ಇದು ಗಾಢವರ್ಣದಲ್ಲಿದ್ದು ತಳಿ ಬೆಳೆಸುವಿಕೆಯ ಅವಧಿಯಲ್ಲಿ ಯಾವುದೇ ಗರಿಗಳ ಕತ್ತುನೆರಿಗೆಯನ್ನು ಹೊಂದಿರುವುದಿಲ್ಲ.

## ವಿಸ್ತೃತ ವಿವರಣೆ 
thumb|left|ಎಮುಗಳು ಕೇವಲ ಮೂರು ಕಾಲ್ಬೆರಳುಗಳನ್ನು ಹೊಂದಿದ್ದು ಅವು ಮೂರು ಕಾಲುಬೆರಳುಗಳ ಒಂದು ವ್ಯವಸ್ಥೆಯಲ್ಲಿರುತ್ತವೆ; ಓಡುವುದಕ್ಕಾಗಿ ಮಾಡಿಕೊಂಡಿರುವ ಈ ಮಾರ್ಪಾಡು ಹೆಬ್ಬಕ ಎಂಬ ದೊಡ್ಡ ಗಾತ್ರದ ಕೊಕ್ಕರೆಗಳು ಮತ್ತು ಲಾವಕ್ಕಿಗಳಂಥ ಇತರ ಪಕ್ಷಿಜಾತಿಗಳಲ್ಲಿ ಕಂಡುಬರುತ್ತವೆ. ಉಷ್ಟ್ರಪಕ್ಷಿಯು ಕೇವಲ ಎರಡು ಕಾಲ್ಬೆರಳುಗಳನ್ನು ಹೊಂದಿರುತ್ತದೆ.
ಎಮುಗಳು ಬೃಹತ್‌ ಗಾತ್ರದ ಪಕ್ಷಿಗಳಾಗಿವೆ. ಅತಿ ದೊಡ್ಡ ಎಮುಗಳು.....ವರೆಗಿನ ಎತ್ತರವನ್ನು, ಭುಜದ ಭಾಗದಲ್ಲಿ...ರವರೆಗೆ ತಲುಪಬಲ್ಲವು. ಎಮುಗಳು....ರಿಂದ....ರವರೆಗೆ ತೂಗುತ್ತವೆ.
 
ಅವು ಪುಟ್ಟದಾದ, ಅವಶೇಷವಾಗಿರುವ ರೆಕ್ಕೆಗಳನ್ನು ಮತ್ತು ಒಂದು ಉದ್ದನೆಯ ಕತ್ತು ಹಾಗೂ ಕಾಲುಗಳನ್ನು ಹೊಂದಿರುತ್ತವೆ. ಗಂಟೆಗೆ 48 ಕಿಮೀಗಳಷ್ಟು (ಗಂಟೆಗೆ 30 ಮೈಲಿಗಳಷ್ಟು) ಉನ್ನತ ವೇಗದಲ್ಲಿ ಓಡಬಲ್ಲ ಅವುಗಳ ಸಾಮರ್ಥ್ಯವು, ಅತಿಶಯವಾಗಿ ವಿಶೇಷೀಕರಿಸಲ್ಪಟ್ಟ ಅಥವಾ ನಿರ್ದಿಷ್ಟ ಉದ್ದೇಶಕ್ಕಾಗಿ ಹೊಂದಾಣಿಕೆ ಮಾಡಲ್ಪಟ್ಟ ಅವುಗಳ ಶ್ರೋಣಿ ಕುಹರದ ಅವಯವ ಸ್ನಾಯುವ್ಯೂಹದಿಂದಾಗಿ ದಕ್ಕಿದೆ. ಅವುಗಳ ಪಾದಗಳು ಕೇವಲ ಮೂರು ಬೆರಳುಗಳನ್ನು ಹೊಂದಿವೆ ಮತ್ತು ಅದಕ್ಕನುಗುಣವಾಗಿ ಮೂಳೆಗಳು ಸಂಖ್ಯೆ ಹಾಗೂ ಸಂಬಂಧಿತ ಪಾದದ ಸ್ನಾಯುಗಳ ಸಂಖ್ಯೆಯೂ ತಗ್ಗಿಸಲ್ಪಟ್ಟದೆ. ಅಷ್ಟೇ ಅಲ್ಲ, ಅವು ಕೆಳಭಾಗದ ಕಾಲುಗಳ ಹಿಂಭಾಗದಲ್ಲಿ ಮೀನಖಂಡದ ಸ್ನಾಯುಗಳನ್ನು ಹೊಂದಿರುವ ಏಕೈಕ ಪಕ್ಷಿಗಳಾಗಿವೆ. ಎಮುಗಳ ಶ್ರೋಣಿ ಕುಹರದ ಅವಯವ ಸ್ನಾಯುಗಳು,
ಹಾರುವ ಪಕ್ಷಿಗಳ ಹಾರುಸ್ನಾಯುಗಳ ರೀತಿಯಲ್ಲಿಯೇ ಒಟ್ಟಾರೆ ಪರಿಮಾಣ ದ್ರವ್ಯರಾಶಿಗೆ ಒಂದು ಕೊಡುಗೆಯನ್ನು ನೀಡುತ್ತವೆ. ಮೇಯುವುದಕ್ಕೆ ಅನುವಾಗುವಂತೆ ಅವು ಒಂದು ಮೃದುವಾದ ಕೊಕ್ಕನ್ನು ಹೊಂದಿವೆ. ದಿನದ ಶಾಖದ ಅವಧಿಯಲ್ಲೂ ಪಕ್ಷಿಯು ಕ್ರಿಯಾಶೀಲವಾಗಿರುವಲ್ಲಿ ಅದಕ್ಕೆ ಅನುವುಮಾಡಿಕೊಡುತ್ತದೆ. ಎಮು ಪಕ್ಷಿಯ ಗರಿಯ ಒಂದು ವಿಶಿಷ್ಟ ಲಕ್ಷಣವೆಂದರೆ, ಒಂದು ಏಕ ಗರಿದಿಂಡಿನಿಂದ ಅದರ ಜೋಡಿ ಗರಿಯ ಕಾಂಡವು ಹೊರಹೊಮ್ಮುವುದೇ ಆಗಿದೆ. ಗಂಡು ಮತ್ತು ಹೆಣ್ಣು ಪಕ್ಷಿಗಳು ನೋಡಲಿಕ್ಕೆ ಒಂದೇ ಥರ ಇರುತ್ತವೆ.
ತೀರಾ ಬಿಸಿಯಾಗಿರುವ ದಿನಗಳಲ್ಲಿ, ಎಮುಗಳು ತಮ್ಮ ದೇಹದ ಉಷ್ಣತೆಯನ್ನು ಕಾಯ್ದುಕೊಳ್ಳಲು ಏದುಸಿರು ಬಿಡುತ್ತವೆ, ಅವುಗಳ ಶ್ವಾಸಕೋಶಗಳು ಆವಿಯಾಗಿಸುವ ಶೈತ್ಯಕಾರಿಗಳಾಗಿ ಕೆಲಸ ಮಾಡುತ್ತವೆ ಮತ್ತು ಇತರ ಕೆಲವೊಂದು ಜಾತಿಗಳಿಗಿಂತ ಭಿನ್ನವಾಗಿ ಕಂಡುಬರುವ ರಕ್ತದಲ್ಲಿನ ಇಂಗಾಲದ ಡೈಯಾಕ್ಸೈಡ್‌ನ ಕಡಿಮೆ ಮಟ್ಟಗಳು ಕ್ಷಾರತೆಯನ್ನು ಉಂಟುಮಾಡುವುದು ಕಂಡುಬರುವುದಿಲ್ಲ. ತಂಪಾಗಿರುವ ವಾತಾವರಣದಲ್ಲಿ ಸಾಮಾನ್ಯವಾದ ರೀತಿಯಲ್ಲಿ ಉಸಿರಾಡಲು ಅವು ದೊಡ್ಡದಾದ ಬಹುಮಡಿಕೆಯ ಮೂಗಿನ ಮಾರ್ಗವನ್ನು ಅವು ಹೊಂದಿವೆ. ತಂಪಾದ ಗಾಳಿಯು ಶ್ವಾಸಕೋಶಗಳೊಳಗೆ ಹಾದುಹೋದಂತೆ ಬೆಚ್ಚಗಾಗುತ್ತದೆ, ತನ್ಮೂಲಕ ಮೂಗಿನ ಪ್ರದೇಶದಿಂದ ಶಾಖವನ್ನು ಹೊರತೆಗೆಯಲು ಸಾಧ್ಯವಾಗುತ್ತದೆ. ನಿಶ್ವಾಸದ ಅವಧಿಯಲ್ಲಿ, ಎಮುವಿನ ಮೂಗಿನ ತಂಪಾದ ಸುರುಳಿಯಂಥ ರಚನೆಗಳು ಗಾಳಿಯಿಂದ ಹಿಂದಕ್ಕೆ ಪಡೆದ ತೇವಾಂಶವನ್ನು ಬಾಷ್ಪೀಕರಿಸಿ, ಮರುಬಳಕೆಗಾಗಿ ಅದನ್ನು ಹೀರಿಕೊಳ್ಳುತ್ತದೆ.
ಜೋರಾದ ಮೊರೆಯುವಿಕೆ, ಕಂಪಿಸುವ ರೆಕ್ಕೆಗಳಿಂದ ಶಬ್ದಮಾಡುವಿಕೆ, ಮತ್ತು...ನಷ್ಟು ಆಚೆಯವರೆಗೆ ಕೇಳುವ ಗುರುಗುಟ್ಟುವ ಧ್ವನಿಗಳನ್ನು ಅವುಗಳ ಉಲಿಯುವಿಕೆಗಳು ಒಳಗೊಂಡಿರುತ್ತವೆ.....ನಷ್ಟು ಉದ್ದವಿರುವ ಮತ್ತು ತೆಳುವಾದ-ಭಿತ್ತಿಯಿಂದ ಮಾಡಲ್ಪಟ್ಟಿರುವ, ಊದಿ ಉಬ್ಬಿಸಬಹುದಾದ ಕತ್ತಿನ ಒಂದು ಚೀಲದಿಂದ ಅವುಗಳ ಮೊರೆಯುವ ಧ್ವನಿಯು ಸೃಷ್ಟಿಯಾಗುತ್ತದೆ. ಪಶ್ಚಿಮ ಆಸ್ಟ್ರೇಲಿಯಾದಲ್ಲಿ, ಸಂಚರಿಸುವ ಎಮುಗಳಲ್ಲಿ ಆಹಾರದ ಆದ್ಯತೆಗಳು ಅಥವಾ ಇಷ್ಟಪಡುವಿಕೆಗಳು ಕಂಡುಬರುತ್ತವೆ; ಮಳೆಗಾಲ ಪ್ರಾರಂಭವಾಗುವವರೆಗೂ ಅವು *ಅಕೇಷಿಯಾ ಅನ್ಯುರಾ* ಸಸ್ಯದ ಬೀಜಗಳನ್ನು ತಿನ್ನುತ್ತವೆ. ಅದಾದ ನಂತರ ಅವು ತಾಜಾ ಹುಲ್ಲಿನ ಚಿಗುರುಗಳು ಹಾಗೂ ಮರಿಹುಳುಗಳನ್ನು ತಿನ್ನುತ್ತವೆ; ಚಳಿಗಾಲದಲ್ಲಿ ಅವು *ಕ್ಯಾಸಿಯಾ ಸಸ್ಯ* ದ ಎಲೆಗಳು ಮತ್ತು ಬೀಜಕೋಶಗಳನ್ನು ತಿನ್ನುತ್ತವೆ; ವಸಂತಕಾಲದಲ್ಲಿ ಅವು ಕುಪ್ಪಳಿಸುವ ಮಿಡತೆಗಳನ್ನು ಹಾಗೂ ಕ್ವಾನ್‌ಡಾಂಗ್‌ನ ಒಂದು ವಿಧವಾದ *ಸಂಟಾಲಂ ಅಕ್ಯುಮಿನೇಟಂ* ನ ಹಣ್ಣನ್ನು ತಿನ್ನುತ್ತವೆ. ಬೃಹತ್‌ ಪ್ರಮಾಣದ ಮೊಳೆಯಬಲ್ಲ ಬೀಜಗಳ ಪ್ರಸರಣದಲ್ಲೂ ಸಹ ಎಮುಗಳು ಒಂದು ಪ್ರಮುಖ ಮಧ್ಯವರ್ತಿಯ ಪಾತ್ರವನ್ನು ವಹಿಸುವ ಮೂಲಕ, ಇದರಿಂದಾಗಿ ಹೂವಿನ ಜೀವ ವೈವಿಧ್ಯತೆಗೆ ತಮ್ಮದೇ ಆದ ಕಾಣಿಕೆಯನ್ನು ನೀಡುತ್ತವೆ.
ತಾವು ಸೇವಿಸಿದ ಸಸ್ಯ ಸಾಮಗ್ರಿಯನ್ನು ಜೀರ್ಣಿಸಿಕೊಳ್ಳಲು ನೆರವಾಗುವಲ್ಲಿ ಉರುಟುಗಲ್ಲುಗಳು ಮತ್ತು ಕಲ್ಲುಗಳ ಅಗತ್ಯ ಎಮುಗಳಿಗೆ ಕಂಡುಬರುತ್ತದೆ. ಒಂದೊಂದೂ ಕಲ್ಲೂ....ನಷ್ಟು ತೂಗಬಹುದು ಮತ್ತು ಒಮ್ಮೆಗೆ ತಮ್ಮ ಎರಡನೆಯ ಜಠರದಲ್ಲಿ ಅವು ಸುಮಾರು....ನಷ್ಟು ಕಲ್ಲುಗಳನ್ನು ಹೊಂದಿರಲು ಸಾಧ್ಯವಿದೆ. ಅವು ಇದ್ದಿಲನ್ನೂ ತಿನ್ನುತ್ತವೆಯಾದರೂ, ಇದಕ್ಕೆ ಕಾರಣವೇನು ಎಂಬುದನ್ನು ವಿಜ್ಞಾನಿಗಳಿನ್ನೂ ಖಚಿತಪಡಿಸಿಲ್ಲ. ಗಂಡುಗಳು ತಮ್ಮ ಲೈಂಗಿಕ ಕಾಮನೆಗಳನ್ನು ತೀರಿಸಿಕೊಳ್ಳುವ ಅಪೇಕ್ಷೆಯಲ್ಲಿ ಮುಳುಗಿಹೋಗುತ್ತವೆ ಮತ್ತು ನೆಲದ ಮೇಲಿನ ಅರೆ-ಆಸರೆಯ ತಗ್ಗುಪ್ರದೇಶದವೊಂದರಲ್ಲಿ ಮರದ ತೊಗಟೆ, ಹುಲ್ಲು, ಕಡ್ಡಿಗಳು ಮತ್ತು ಎಲೆಗಳನ್ನು ಬಳಸಿ ಒಂದು ಒರಟಾದ ಗೂಡನ್ನು ನಿರ್ಮಿಸುತ್ತವೆ. ಪ್ರತಿ ಒಂದು ಅಥವಾ ಎರಡು ದಿನಕ್ಕೊಮ್ಮೆ ಸದರಿ ಜೋಡಿಯು ಒಂದಾಗುತ್ತದೆ, ಮತ್ತು ಪ್ರತಿ ಎರಡು ಅಥವಾ ಮೂರನೆಯ ದಿನದಂದು 11 (ಮತ್ತು ಸುಮಾರು 20ರವರೆಗೆ) ಅತಿದೊಡ್ಡದಾದ, ದಪ್ಪನೆಯ-ಚಿಪ್ಪನ್ನುಳ್ಳ, ದಟ್ಟ-ಹಸಿರಿನ ಮೊಟ್ಟೆಗಳ ಒಂದು ಸರಾಸರಿಯ ಪೈಕಿ ಒಂದನ್ನು ಹೆಣ್ಣು ಪಕ್ಷಿಯು ಇಡುತ್ತದೆ. ಮಳೆ ಬೀಳುವಿಕೆಯ ಸ್ವರೂಪದೊಂದಿಗೆ ಮೊಟ್ಟೆಗಳ ಸಂಖ್ಯೆಯೂ ಬದಲಾಗುತ್ತಾ ಹೋಗುತ್ತದೆ. ತೂಗುತ್ತವೆ. ಇದು ಪ್ರಮಾಣ ಮತ್ತು ತೂಕದಲ್ಲಿ 10ರಿಂದ 12ರವರೆಗಿನ ಕೋಳಿಮರಿಯ ಮೊಟ್ಟೆಗಳಿಗೆ ಸುಮಾರಾಗಿ ಸಮನಾಗಿರುತ್ತದೆ. ತಳೀಯವಾಗಿ ತದ್ರೂಪವಾಗಿರುವ ಹಕ್ಕಿಯ ಅವಳಿಗಳ ಮೊಟ್ಟಮೊದಲ ಪ್ರಮಾಣೀಕೃತ ಸಂಭವಿಸುವಿಕೆಯು ಎಮು ಪಕ್ಷಿಯಲ್ಲಿ ನಿರೂಪಿಸಲ್ಪಟ್ಟಿತು.
ತನ್ನ ಸಂಗಾತಿಯು ಮೊಟ್ಟೆಗಳನ್ನು ಇಡಲು ಪ್ರಾರಂಭಿಸುತ್ತಿದ್ದಂತೆ ಗಂಡು ಪಕ್ಷಿಯು ಮೊಟ್ಟೆಗೆ ಕಾವುಕೊಡಲು ಬಯಸುತ್ತದೆ, ಮತ್ತು ಮೊಟ್ಟೆಗಳನ್ನು ಇಡುವ ಕಾಲವು ಸಂಪೂರ್ಣವಾಗುವುದಕ್ಕೆ ಮುಂಚೆಯೇ, ಮೊಟ್ಟೆಗಳಿಗೆ ಕಾವುಕೊಡಲು ಶುರುಮಾಡುತ್ತದೆ. ಇಲ್ಲಿಂದಾಚೆಗೆ ಗಂಡುಪಕ್ಷಿಯು ತಿನ್ನುವುದನ್ನು, ಕುಡಿಯುವುದನ್ನು, ಅಥವಾ ಮಲವಿಸರ್ಜನೆ ಮಾಡುವುದನ್ನು ನಿಲ್ಲಿಸಿಬಿಡುತ್ತದೆ, ಮತ್ತು ಮೊಟ್ಟೆಗಳನ್ನು ಮರಿಮಾಡುವ ಕೆಲಸಕ್ಕೆ ಮಾತ್ರವೇ ಅಂಟಿಕೊಳ್ಳುತ್ತದೆ. ಈ ಕೆಲಸವನ್ನು ಅದು ದಿನಕ್ಕೆ ಸುಮಾರು 10 ಬಾರಿ ಮಾಡುತ್ತದೆ. ಎಂಟು ವಾರಗಳ ಅವಧಿಯ ಕಾವುಕೊಡುವಿಕೆಯು ಮುಗಿದ ನಂತರ, ಗಂಡುಪಕ್ಷಿಯು ತನ್ನ ತೂಕದಲ್ಲಿ ಮೂರನೇ ಒಂದು ಭಾಗವನ್ನು ಕಳೆದುಕೊಳ್ಳುತ್ತದೆ ಮತ್ತು ದೇಹದಲ್ಲಿ ಸಂಗ್ರಹವಾಗಿರುವ ಕೊಬ್ಬಿನಂಶದ ಮೇಲೆ ಹಾಗೂ ಗೂಡಿನಿಂದಲೇ ತಾನು ತಲುಪಬಲ್ಲ ಯಾವುದೇ ಮುಂಜಾನೆಯ ಇಬ್ಬನಿಯನ್ನು ಸೇವಿಸಿ ಅದು ಬದುಕಿರುತ್ತದೆ. ಸೂಪರ್‌ ಫೇರಿ-ರೆನ್‌ನಂಥ ಆಸ್ಟ್ರೇಲಿಯಾದ ಇತರ ಅನೇಕ ಪಕ್ಷಿಗಳಲ್ಲಿ ಕಂಡುಬರುವಂತೆ, ದಾಂಪತ್ಯ ದ್ರೋಹ ಎಂಬುದು ಎಮುಗಳಲ್ಲಿ ರೂಢಿಯ ನಡವಳಿಕೆಯಾಗಿದ್ದು, ಆರಂಭಿಕ ಜೋಡಿ-ಬಾಂಧವ್ಯದ ಹೊರತಾಗಿಯೂ ಇದು ಕಂಡುಬರುತ್ತದೆ: ಗಂಡುಪಕ್ಷಿಯು ಕಾವು ಕೊಡುವಿಕೆಯನ್ನು ಒಮ್ಮೆ ಶುರುಮಾಡುತ್ತಿದ್ದಂತೆ, ಹೆಣ್ಣು ಪಕ್ಷಿಯು ಇತರ ಗಂಡುಪಕ್ಷಿಗಳೊಂದಿಗೆ ದೇಹಸಂಪರ್ಕವನ್ನು ಬೆಳೆಸುತ್ತದೆ ಮತ್ತು ತತ್ಫಲವಾಗಿ ಅದು ಬಹುಸಂಖ್ಯೆಯ ಒಂದು ಕಾವಿನ ಮೊಟ್ಟೆಗಳನ್ನು ಇಡಬಹುದಾಗಿದೆ; ಈ ರೀತಿಯಾಗಿ, ಹೆಚ್ಚೂಕಮ್ಮಿ ಒಂದು ಸಲದ ಮರಿಗಳ ಒಂದು ಗುಂಪಿನಲ್ಲಿನ ಮರಿಗಳ ಪೈಕಿ ಅರ್ಧಕ್ಕಿಂತ ಹೆಚ್ಚು ಭಾಗಕ್ಕೆ ಇತರ ಗಂಡು ಪಕ್ಷಿಗಳು ಅಪ್ಪಂದಿರಾಗಿರುತ್ತವೆ, ಅಥವಾ ಎಮುಗಳು ತಳಿ ಪರಾವಲಂಬಿಕೆಯನ್ನೂ ಪ್ರದರ್ಶಿಸುವುದರಿಂದ ಅವಕ್ಕೆ ಎರಡೂ ಜನ್ಮದಾತರ ಕರ್ತೃತ್ವ ಅಥವಾ ಪಾಲನೆಯು ದೊರೆಯುವುದಿಲ್ಲ. ಮರಿಗಳು ಮೊಟ್ಟೆಯೊಡೆದು ಆಚೆಗೆ ಬರುವವರೆಗೂ ಕೆಲವೊಂದು ಹೆಣ್ಣು ಪಕ್ಷಿಗಳು
ಗೂಡಿನಲ್ಲೇ ಉಳಿದು ಅದನ್ನು ರಕ್ಷಿಸುತ್ತವೆಯಾದರೂ, ಮತ್ತೊಂದು ಗೂಡುಕಟ್ಟುವ ಉದ್ದೇಶದಿಂದ ಬಹುತೇಕ ಹೆಣ್ಣು ಪಕ್ಷಿಗಳು ಸದರಿ ಗೂಡಿನ ಮರಿಯ ಪ್ರದೇಶವನ್ನು ಸಂಪೂರ್ಣವಾಗಿ ತೊರೆಯುತ್ತವೆ; ಒಂದು ಉತ್ತಮವಾದ ಋತುವಿನಲ್ಲಿ ಹೆಣ್ಣು ಎಮುವೊಂದು ಮೂರು ಬಾರಿ ಗೂಡನ್ನು ಕಟ್ಟಬಹುದು.
ಕಾವು ಕೊಡುವಿಕೆಯು 56&nbsp;ದಿನಗಳನ್ನು ತೆಗೆದುಕೊಳ್ಳುತ್ತದೆ, ಮತ್ತು ಮೊಟ್ಟೆಗಳು ಒಡೆದು ಆಚೆಗೆ ಬರುವುದಕ್ಕೆ ಸ್ವಲ್ಪ ಮುಂಚಿತವಾಗಿ ಗಂಡು ಪಕ್ಷಿಗಳು ಕಾವು ಕೊಡುವುದನ್ನು ನಿಲ್ಲಿಸುತ್ತವೆ. ಅವುಗಳ ಕಂಡುಬರುವಿಕೆಯ ಶ್ರೇಣಿಯು...ರಿಂದ...ರವರೆಗೆ ಇದೆ, ಮತ್ತು 1992ರ ಒಂದು ಅಂದಾಜಿನ ಪ್ರಕಾರ ಈ ಸಂಖ್ಯೆಯು 630,000 ಮತ್ತು 730,000ದ ನಡುವೆ ಇತ್ತು.
ಆಸ್ಟ್ರೇಲಿಯಾದ ಪ್ರಧಾನ ಭೂಭಾಗದಲ್ಲಿನ ಎಮುಗಳ ಸಂಖ್ಯೆಯು ಐರೋಪ್ಯ ವಸಾಹತುಗಳಿಗೆ
### ಆರ್ಥಿಕ ಮೌಲ್ಯ 
ಎಮುಗಳು ಕಾಣಿಸಿಕೊಂಡಿದ್ದ ಪ್ರದೇಶದಲ್ಲಿನ ಮೂಲನಿವಾಸಿಗಳಿಗೆ ಅವು ಮಾಂಸದ ಒಂದು ಪ್ರಮುಖ ಮೂಲವಾಗಿದ್ದವು. ಎಮು ಪಕ್ಷಿಯ ಕೊಬ್ಬಿನಂಶವನ್ನು ಸಾಂಪ್ರದಾಯಿಕ ಔಷಧಿಯಾಗಿ ಬಳಸಲಾಗುತ್ತಿತ್ತು, ಮತ್ತು ಚೆರ್ಮದ ಮೇಲೆ ಅದನ್ನು ಲೇಪಿಸಲಾಗುತ್ತಿತ್ತು. ಇದನ್ನು ಒಂದು ಅಮೂಲ್ಯವಾದ ಘರ್ಷಣಾಹ್ರಾಸಕಾರಕದ (ಲ್ಯೂಬ್ರಿಕಂಟ್‌) ರೂಪದಲ್ಲಿಯೂ ಬಳಸಲಾಗುತ್ತಿತ್ತು. ಇದನ್ನು ಕಾವಿಮಣ್ಣಿನ ಜೊತೆಯಲ್ಲಿ ಬೆರೆಸಿ, ಅದರಿಂದ ಔಪಚಾರಿಕವಾದ ದೇಹಾಲಂಕರಣಕ್ಕಾಗಿ ಬಳಸುವ ಸಾಂಪ್ರದಾಯಿಕ ಬಣ್ಣವನ್ನು ಹಾಗೂ ಮರದ ಸಾಧನಗಳಿಗೆ ಮತ್ತು ಕೂಲಮನ್‌ ಎಂದು ಕರೆಯಲಾಗುವ ಪಾತ್ರೆಗಳಿಗೆ ಬೇಕಾಗುವ ತೈಲದ ಲೇಪವನ್ನು ತಯಾರಿಸಲಾಗುತ್ತಿತ್ತು.
ಎಮುವನ್ನು ಹೇಗೆ ಬೇಯಿಸಲಾಗುತ್ತಿತ್ತು ಎಂಬುದರ ಕುರಿತಾದ ಒಂದು ಉದಾಹರಣೆಯು ಮಧ್ಯ ಆಸ್ಟ್ರೇಲಿಯಾದ ಅರೆಂಟೆ ಜನಾಂಗದವರಿಂದ ತಿಳಿದುಬಂದಿದ್ದು, ಅವರು ಇದನ್ನು *ಕೆರೆ ಅನ್‌ಕೆರೆ* ಎಂದು ಕರೆಯುತ್ತಾರೆ:

left|thumb|USನ ವರ್ಜೀನಿಯಾದಲ್ಲಿನ ವಾರೆಂಟನ್‌ ಸಮೀಪದಲ್ಲಿರುವ ವರ್ಜೀನಿಯಾದ ಎಮು ಮಾರ್ಕೆಟಿಂಗ್‌ ಕೋ-ಆಪರೆಟೀವ್‌ನಲ್ಲಿನ ಸಾಕಣೆಮಾಡಲ್ಪಟ್ಟ ಎಮು
ವಾಣಿಜ್ಯ ಸ್ವರೂಪದಲ್ಲಿನ ಎಮು ಸಾಕಣೆಯು ಪಶ್ಚಿಮ ಆಸ್ಟ್ರೇಲಿಯಾದಲ್ಲಿ 1987ರಲ್ಲಿ ಪ್ರಾರಂಭವಾಯಿತು ಮತ್ತು 1990ರಲ್ಲಿ ಅವುಗಳ ವಧಿಸುವಿಕೆಯು ಮೊದಲು ಸಂಭವಿಸಿತು. ಆಸ್ಟ್ರೇಲಿಯಾದಲ್ಲಿ, ಹಿಡಿದಿಡಲ್ಪಟ್ಟಿರುವ ಸ್ಥಿತಿಯಲ್ಲಿ ಸಂತಾನಾಭಿವೃದ್ಧಿ ಮಾಡಲಾದ ಪ್ರಾಣಿಗಳನ್ನು ವಾಣಿಜ್ಯ ಸ್ವರೂಪದ ಉದ್ಯಮವು ಆಧರಿಸಿದೆ ಮತ್ತು ಟಾಸ್ಮೇನಿಯಾವನ್ನು ಹೊರತುಪಡಿಸಿದ ಎಲ್ಲಾ ರಾಜ್ಯಗಳಲ್ಲೂ ಕಾಡುಪ್ರದೇಶದ ಎಮುಗಳನ್ನು ಸಂರಕ್ಷಿಸಲು ಪರವಾನಗಿಯನ್ನು ಹೊಂದುವುದು ಅತ್ಯಗತ್ಯವಾಗಿದೆ. ಆಸ್ಟ್ರೇಲಿಯಾದ ಆಚೆಗೆ, ಉತ್ತರ ಅಮೆರಿಕಾದಲ್ಲಿ ಒಂದು ಬೃಹತ್‌ ಪ್ರಮಾಣದಲ್ಲಿ ಎಮುಗಳನ್ನು ಸಾಕಣೆ ಮಾಡಲಾಗುತ್ತಿದ್ದು, US ಪೆರು, ಮತ್ತು ಚೀನಾದಲ್ಲಿ ಸುಮಾರು 1 ದಶಲಕ್ಷ ಪಕ್ಷಿಗಳನ್ನು ಸಾಕಲಾಗುತ್ತಿದ್ದರೆ, ಇನ್ನಿತರ ಕೆಲವು ದೇಶಗಳಲ್ಲಿ ಕಡಿಮೆ ಪ್ರಮಾಣದಲ್ಲಿ ಸಾಕಣೆ ಮಾಡಲಾಗುತ್ತಿದೆ. ಹಿಡಿದಿಡಲ್ಪಟ್ಟ ಸ್ಥಿತಿಯಲ್ಲಿ ಎಮುಗಳು ಚೆನ್ನಾಗಿ ಸಂತಾನಾಭಿವೃದ್ಧಿಯನ್ನು ಮಾಡುತ್ತವೆ, ಮತ್ತು ಜಡತೆಯ ಕಾರಣದಿಂದಾಗಿ ಉದ್ಭವಿಸುವ ಅವುಗಳ ಕಾಲಿನ ಹಾಗೂ ಜೀರ್ಣಾಂಗ ವ್ಯೂಹದ ಸಮಸ್ಯೆಗಳನ್ನು ತಪ್ಪಿಸುವ ಸಲುವಾಗಿ ಅವುಗಳನ್ನು ಬೃಹತ್‌ ಗಾತ್ರದ ಮುಕ್ತ ದೊಡ್ಡಿಗಳಲ್ಲಿ ಇರಿಸಲಾಗುತ್ತದೆ. ಕಾಳುಗಳನ್ನು ನೀಡುವ ಮೂಲಕ ಮತ್ತು ಕೊರತೆಯನ್ನು ಪೂರೈಸಲು ಮೇಯಿಸುವ ಮೂಲಕ ಅವುಗಳಿಗೆ ವಿಶಿಷ್ಟವಾದ ರೀತಿಯಲ್ಲಿ ಪೋಷಣೆ ನೀಡಲಾಗುತ್ತದೆ, ಮತ್ತು ಅವುಗಳಿಗೆ 50–70 ವಾರಗಳಷ್ಟು ವಯಸ್ಸಾದ ನಂತರ ಅವುಗಳನ್ನು ವಧಿಸಲಾಗುತ್ತದೆ. ಅವು ದಿನಕ್ಕೆರಡು ಬಾರಿ ತಿನ್ನುತ್ತವೆ ಮತ್ತು ಪ್ರತಿ ಭೋಜನದಲ್ಲೂ...ನಷ್ಟು ಎಲೆಗಳನ್ನು ಅವು ಬಯಸುತ್ತವೆ.
ಎಮುಗಳನ್ನು ಅವುಗಳ ಮಾಂಸ, ಚರ್ಮ, ಮತ್ತು ತೈಲಕ್ಕಾಗಿ ಪ್ರಮುಖವಾಗಿ ಸಾಕಲಾಗುತ್ತದೆ. ಎಮು ಮಾಂಸವು ಒಂದು ಕಡಿಮೆ-ಕೊಬ್ಬಿನಂಶವಿರುವ ಮಾಂಸವಾಗಿದೆ (ಇದರಲ್ಲಿ 1.5%ಗಿಂತ ಕಡಿಮೆ ಕೊಬ್ಬಿನಂಶವಿದೆ), ಮತ್ತು ಅದರಲ್ಲಿನ ಕೊಲೆಸ್ಟೆರಾಲ್‌ ಅಂಶವು ತಲಾ 100 ಗ್ರಾಂ ಮಾಂಸದಲ್ಲಿ 85&nbsp;ಮಿಗ್ರಾಂನಷ್ಟಿರುವುದರಿಂದ ಕೊಬ್ಬಿಲ್ಲದ ಇತರ ಮಾಂಸಗಳೊಂದಿಗೆ ಅದು ಹೋಲಿಕೆಗೆ ಅರ್ಹವಾಗಿದೆ. ಇತರ ಸಾಕುಕೋಳಿ ಜಾತಿಗಳ ರೀತಿಯಲ್ಲಿ, ಬಳಕೆಗೆ ಯೋಗ್ಯವಾದ ಭಾಗಗಳ ಪೈಕಿಯ ಬಹುಭಾಗವೆಂದರೆ (ತೊಡೆ ಮತ್ತು ಪೊರೆಯ ಅಥವಾ ಕೆಳಕಾಲಿನ ಭಾಗದ ದೊಡ್ಡಗಾತ್ರದ ಸ್ನಾಯುಗಳಿಂದ ಮಾಂಸದ ಉತ್ತಮ ಭಾಗಗಳು ದೊರೆಯುತ್ತವೆ), ಗಾಢವಾದ ಮಾಂಸವೆನ್ನಬಹುದು; ಅಡುಗೆಯ ಉದ್ದೇಶಗಳಿಗಾಗಿ ಬಳಸುವ ಎಮುವಿನ ಮಾಂಸವನ್ನು USDAಯು ಕೆಂಪಿ ಮಾಂಸ ಎಂದು ಪರಿಗಣಿಸಿದೆ. ಏಕೆಂದರೆ ಇದರ ಕೆಂಪು ಬಣ್ಣ ಹಾಗೂ pH ಮೌಲ್ಯವು ದನದ ಮಾಂಸವನ್ನು  ಬಹುಮಟ್ಟಿಗೆ ಹೋಲುತ್ತದೆಯಾದರೂ, ಪರಿಶೀಲನಾ ಉದ್ದೇಶಗಳಿಗಾಗಿ ಇದನ್ನು ಸಾಕುಕೋಳಿ ಎಂದೇ ಪರಿಗಣಿಸಲಾಗಿದೆ.
ಪ್ರಸಾಧನ ವಸ್ತುಗಳು, ಆಹಾರಕ್ರಮದ ಪೂರಕವಸ್ತುಗಳು, ಮತ್ತು ಚಿಕಿತ್ಸಕ ಉತ್ಪನ್ನಗಳಲ್ಲಿ ಬಳಸಲ್ಪಡುವ ತೈಲವನ್ನು ಉತ್ಪಾದಿಸಲು ಎಮುವಿನ ಕೊಬ್ಬು ಬಳಕೆಯಾಗುತ್ತದೆ. ಈ ತೈಲವು ಉರಿಯೂತ-ನಿರೋಧಕ ಗುಣಲಕ್ಷಣಗಳನ್ನು ಹೊಂದಿದೆ ಎಂಬುದಕ್ಕೆ ಕೆಲವೊಂದು ಸಾಕ್ಷ್ಯವು ದೊರೆತಿದೆ. ಆದಾಗ್ಯೂ, USನ ಫುಡ್‌ ಅಂಡ್‌ ಡ್ರಗ್‌ ಅಡ್ಮಿನಿಸ್ಟ್ರೇಷನ್‌ ಸಂಸ್ಥೆಯು ಅಪ್ಪಟ ಎಮು ತೈಲೋತ್ಪನ್ನವನ್ನು ಒಂದು ಅನುಮತಿಸದ ಔಷಧವಾಗಿ ಪರಿಗಣಿಸುತ್ತದೆ. ಚರ್ಮದಲ್ಲಿನ ಗರಿಯ ಕಿರುಚೀಲಗಳ ಸುತ್ತಲಿನ ಒಂದು ಉಬ್ಬಿದ ಪ್ರದೇಶದ ಕಾರಣದಿಂದಾಗಿ, ಎಮು ಚರ್ಮವು ಒಂದು ವಿಶಿಷ್ಟವಾದ ಶೈಲಿಯ ಮೇಲ್ಮೈಯನ್ನು ಹೊಂದಿದೆ; ಆದ್ದರಿಂದ ಸಣ್ಣ ತೊಗಲಿನ ಚೀಲಗಳು ಹಾಗೂ ಬೂಟುಗಳಂಥ ಸಣ್ಣ ವಸ್ತುಗಳ ತಯಾರಿಕೆಯಲ್ಲಿ ಈ ಚರ್ಮವನ್ನು ಇತರ ಚರ್ಮಗಳೊಂದಿಗೆ ಹಲವು ಬಾರಿ ಸಂಯೋಜಿಸಲಾಗುವುದು. ಎಮುವಿನ ಗರಿಗಳು ಹಾಗೂ ಮೊಟ್ಟೆಗಳನ್ನು ಅಲಂಕಾರಿಕ ಕಲೆಗಳು ಮತ್ತು ಕರಕೌಶಲಗಳಲ್ಲಿ ಬಳಸಲಾಗುವುದು.
### ಮಾನವರ ಮೇಲಿನ ದಾಳಿಗಳು 
** ಆಸ್ಟ್ರೇಲಿಯಾದಲ್ಲಿ ಎಮು ದಾಳಿಗಳು** ಅಪರೂಪವಾಗಿವೆಯಾದರೂ ಅವು ಸಂಭವಿಸಿವೆ. ದಾಳಿಗೊಳಗಾದಾಗ, ಎಮು ಪಕ್ಷಿಯು ಒಂದು ಅಂಕುಡೊಂಕಾದ ಶೈಲಿಯಲ್ಲಿ ಚಲಿಸುತ್ತದೆ. ಬೆಣೆ-ಬಾಲದ ಹದ್ದಿನ ದಾಳಿಯಿಂದ ರಕ್ಷಿಸಿಕೊಳ್ಳಲು ಅದು ಹೀಗೆ ಮಾಡುತ್ತದೆ, ಅಥವಾ ಸನಿಹದ-ವ್ಯಾಪ್ತಿಯಲ್ಲಿ ಒದೆತದ ಶೈಲಿಯನ್ನು ಬಳಸುತ್ತದೆ. 1932ರಲ್ಲಿ,
ಎಮು ಯುದ್ಧ ಎಂದು ಕರೆಯಲಾದ ಸನ್ನಿವೇಶವೊಂದರಲ್ಲಿ ಅವುಗಳನ್ನು ರವಾನಿಸಲು ಸೇನೆಯ ವತಿಯಿಂದ ಆದೇಶ ಬರುವುದರೊಂದಿಗೆ, ಅನೇಕ ಎಮುಗಳು ಪಶ್ಚಿಮ ಆಸ್ಟ್ರೇಲಿಯಾದಲ್ಲಿನ ಪಶುಪಾಲನಾ ಕೇಂದ್ರದ ವಲಯದೊಳಗೆ ಸೇರಿಕೊಂಡವು. ಮಾನವರ ಮೇಲೆ ಎಮುಗಳು ದಾಳಿಮಾಡುತ್ತಿದ್ದವು ಎಂಬುದಕ್ಕೆ ಇವು ಎರಡು ದಾಖಲಿಸಲ್ಪಟ್ಟ ನಿದರ್ಶನಗಳಾಗಿವೆ.
### ಸಾಂಸ್ಕೃತಿಕ ಉಲ್ಲೇಖಗಳು 
thumb|ನ್ಯೂ ಸೌತ್‌ ವೇಲ್ಸ್‌ನ 100ನೇ ವಾರ್ಷಿಕೋತ್ಸವದ ನೆನಪಿನ ಚೀಟಿ
ಆಸ್ಟ್ರೇಲಿಯಾದ ಮೂಲನಿವಾಸಿ ಪುರಾಣದಲ್ಲಿ ಎಮುವಿಗೆ ಒಂದು ಪ್ರಮುಖವಾದ ಸ್ಥಾನ ದೊರೆತಿದೆ. NSWನಲ್ಲಿನ ಯುವಾಲ್‌ರಾಯ್‌ ಮತ್ತು ಇತರ ಸಮೂಹಗಳ ಒಂದು ಸೃಷ್ಟಿಯ ಮಿಥ್ಯಾಕಲ್ಪನೆಯು ಇದರಲ್ಲಿ ಸೇರಿಕೊಂಡಿದ್ದು, ಎಮುವಿನ ಮೊಟ್ಟೆಯೊಂದನ್ನು ಆಕಾಶಕ್ಕೆ ಎಸೆಯುವ ಮೂಲಕ ಸೂರ್ಯನ ಸೃಷ್ಟಿಯಾಯಿತು ಎಂಬ ಅಭಿಪ್ರಾಯವು ಇದರಲ್ಲಿ ಸೇರಿದೆ; ಹಲವಾರು ಮೂಲನಿವಾಸಿಗಳ ಸಮೂಹದಾದ್ಯಂತ ಹೇಳಲಾಗುವ ಕಾರ್ಯಕಾರಣವಾದದ ಅಸಂಖ್ಯಾತ ಕಥೆಗಳಲ್ಲಿ ಎಮು ಪಕ್ಷಿಯು ಕಾಣಿಸಿಕೊಳ್ಳುತ್ತದೆ. ಮಧ್ಯ ಆಸ್ಟ್ರೇಲಿಯಾದ ಕುರ್ಡೈಚಾ ಮನುಷ್ಯನು ತನ್ನ ಪಾದದ ಗುರುತುಗಳನ್ನು ಮರೆಮಾಡಲು ಎಮುವಿನ ಗರಿಗಳಿಂದ ಮಾಡಲಾದ ಪಾದರಕ್ಷೆಗಳನ್ನು ಧರಿಸುತ್ತಿದ್ದ ಎಂದು ಹೇಳಲಾಗುತ್ತದೆ. ಆಸ್ಟ್ರೇಲಿಯಾದಾದ್ಯಂತವಿರುವ ಅನೇಕ ಮೂಲನಿವಾಸಿ ಭಾಷೆ ಸಮೂಹಗಳು ಸಂಪ್ರದಾಯವೊಂದನ್ನು ಹೊಂದಿದ್ದು, ಕ್ಷೀರಪಥದಲ್ಲಿನ ಕಡುಧೂಳಿನ ಪಥಗಳು ಒಂದು ದೈತ್ಯ ಎಮುವನ್ನು ಪ್ರತಿನಿಧಿಸುತ್ತವೆ ಎಂಬುದು ಅದರಲ್ಲಿನ ನಂಬಿಕೆಯಾಗಿದೆ.
ಎಮು ಪಕ್ಷಿಯು ಜನಪ್ರಿಯವಾದ ರೀತಿಯಲ್ಲಿ ಆದರೆ ಅನಧಿಕೃತವಾಗಿ ಒಂದು ಪ್ರಾಣಿಯ ಲಾಂಛನವಾಗಿ, ಅಂದರೆ, ಆಸ್ಟ್ರೇಲಿಯಾದ ರಾಷ್ಟ್ರೀಯ ಪಕ್ಷಿಯಾಗಿ ಪರಿಗಣಿಸಲ್ಪಟ್ಟಿದೆ. ಆಸ್ಟ್ರೇಲಿಯಾದ ಸೇನಾಪಡೆಗಳ ಮೇಲಂಗಿಯ ಮೇಲಿನ ಡಾಲಿನ ಒಂದು ಧಾರಕನಾಗಿ ಕೆಂಪು ಕಾಂಗರೂನೊಂದಿಗೆ ಇದು ಕಾಣಿಸಿಕೊಳ್ಳುತ್ತದೆ ಮತ್ತು ಸೇನಾಪಡೆಗಳ ಒಂದು ಭಾಗವಾಗಿಯೂ ಇದು ಆಸ್ಟ್ರೇಲಿಯಾದ 50 ಸೆಂಟ್‌ ನಾಣ್ಯದ ಮೇಲೂ ಕಾಣಿಸಿಕೊಳ್ಳುತ್ತದೆ. 1888ರಿಂದ ಬಂದ ಒಕ್ಕೂಟ-ಪೂರ್ವ ನ್ಯೂ ಸೌತ್‌ ವೇಲ್ಸ್‌ನ 100ನೇ ವಾರ್ಷಿಕೋತ್ಸವದ ಒಂದು ಸಂಚಿಕೆಯೂ ಸೇರಿದಂತೆ, ಆಸ್ಟ್ರೇಲಿಯಾದ ಹಲವಾರು ಅಂಚೆಯ ಚೀಟಿಗಳ ಮೇಲೂ ಎಮು ಕಾಣಿಸಿಕೊಂಡಿದೆ. 2 ಪೆನ್ನಿಗಳ ಮೌಲ್ಯದ ಒಂದು ನೀಲಿ ಬಣ್ಣದ ಎಮು ಅಂಚೆಚೀಟಿ, 1986ರಲ್ಲಿ ಬಿಡುಗಡೆಯಾದ 36 ಸೆಂಟ್‌ ಮೌಲ್ಯದ ಒಂದು ಅಂಚೆಚೀಟಿ, ಮತ್ತು 1994ರಲ್ಲಿ ಬಿಡುಗಡೆಯಾದ 1.35 $ ಮೌಲ್ಯದ ಒಂದು ಅಂಚೆಚೀಟಿ ಈ ಶ್ರೇಣಿಯಲ್ಲಿ ಸೇರಿವೆ. ಆಸ್ಟ್ರೇಲಿಯಾದ ಲಘು ಅಶ್ವದಳದ ಟೋಪಿಗಳು ಎಮುವಿನ ಗರಿಯ ಒಂದು ತುರಾಯಿಯಿಂದ ಭರ್ಜರಿಯಾಗಿ ಅಲಂಕರಿಸಲ್ಪಟ್ಟಿವೆ.
ಆಸ್ಟ್ರೇಲಿಯಾದಲ್ಲಿ ಎಮುವಿನ ಹೆಸರನ್ನು ಇಟ್ಟುಕೊಂಡಿರುವ, ಸರ್ಕಾರಿ ಗೆಜೆಟ್ಟಿನಲ್ಲಿ ಪ್ರಕಟಿಸಿದ ಸುಮಾರು 600 ಸ್ಥಳಗಳಿದ್ದು, ಅದರಲ್ಲಿ ಪರ್ವತಗಳು, ಸರೋವರಗಳು, ಉಪನದಿಗಳು, ಮತ್ತು ಪಟ್ಟಣಗಳು ಸೇರಿಕೊಂಡಿವೆ. 
19ನೇ ಮತ್ತು 20ನೇ ಶತಮಾನಗಳ ಅವಧಿಯಲ್ಲಿ, ಆಸ್ಟ್ರೇಲಿಯಾದ ಅನೇಕ ಕಂಪನಿಗಳು ಮತ್ತು ಗೃಹಬಳಕೆಯ ಉತ್ಪನ್ನಗಳು ಎಮು ಪಕ್ಷಿಯ ಹೆಸರನ್ನು ಇಟ್ಟುಕೊಂಡಿದ್ದವು; ಉದಾಹರಣೆಗೆ, ಪಶ್ಚಿಮ ಆಸ್ಟ್ರೇಲಿಯಾದಲ್ಲಿ ಎಮು ಹಣೆಪಟ್ಟಿಯ ಬಿಯರ್‌ ಪಾನೀಯವು 20ನೇ ಶತಮಾನದ ಆರಂಭದಿಂದಲೂ ತಯಾರಾಗುತ್ತಾ ಬಂದಿದೆ. ಇಲ್ಲಿನ ಸ್ವಾನ್‌ ಬ್ರೂಯರಿಯು ಎಮು ಹಣೆಪಟ್ಟಿಯ ಬಿಯರ್‌ಗಳ ಒಂದು ಶ್ರೇಣಿಯನ್ನು ಉತ್ಪಾದಿಸಿಕೊಂಡು ಬರುತ್ತಿದೆ. *ಎಮು - ಆಸ್ಟ್ರಲ್ ಆರ್ನಿತಾಲಜಿ*  ಎಂಬುದು ರಾಯಲ್‌ ಆಸ್ಟ್ರೇಲೇಷ್ಯನ್‌ ಆರ್ನಿತಾಲಜಿಸ್ಟ್ಸ್‌ ಯೂನಿಯನ್‌ನ ಸಮಾನಸ್ಕಂದರಿಂದ ಅವಲೋಕಿಸಲ್ಪಟ್ಟ ಒಂದು ತ್ರೈಮಾಸಿಕ ಪ್ರಕಟಣೆಯಾಗಿದ್ದು, ಇದು ಬರ್ಡ್ಸ್‌ ಆಸ್ಟ್ರೇಲಿಯಾ ಎಂದೂ ಹೆಸರಾಗಿದೆ. ಎಮು ಪಕ್ಷಿ ಮತ್ತು ಕಾಂಗರೂಗಳು ಜೊತೆಯಾಗಿ, ದಕ್ಷಿಣ ಆಸ್ಟ್ರೇಲಿಯಾದಲ್ಲಿನ ವೈಯಾಲ್ಲಾದ  ನಡೆಸುವ ಹಿಮದ ಹಲಗೆಹಾಸು ತಂಡದ ಭಾಗ್ಯದಾಯಕ ಪ್ರಾಣಿಗಳಾಗಿ ಬಿಂಬಿಸಲ್ಪಟ್ಟಿವೆ.
## ಆಕರಗಳು 
## ಹೊರಗಿನ ಕೊಂಡಿಗಳು 
* ಎಮು ಚಿಕ್ಸ್‌ ಎಮರ್ಜಿಂಗ್‌, ಧ್ವನಿ ತುಣುಕುಗಳು, ಛಾಯಾಚಿತ್ರಗಳು ಮತ್ತು ವಿಡಿಯೋಗಳೊಂದಿಗಿನ ಲೇಖನ.
* ಆಸ್ಟ್ರೇಲಿಯಾದ ಯುದ್ಧ ಸ್ಮಾರಕದಿಂದ ಪಡೆದಿರುವ "ಕಾಂಗರೂ ಗರಿಗಳು" ಮತ್ತು ಆಸ್ಟ್ರೇಲಿಯಾದ ಲಘು ಅಶ್ವದಳ 
* ಅಂತರ್ಜಾಲದ ಪಕ್ಷಿ ಸಂಗ್ರಹದಲ್ಲಿ ಲಭ್ಯವಿರುವ ಎಮು ವಿಡಿಯೋಗಳು, ಛಾಯಾಚಿತ್ರಗಳು & ಧ್ವನಿಗಳು 
* ಎಮು ಮೊಟ್ಟೆಗಳು ಹಾಗೂ ಅವುಗಳನ್ನು ಹೇಗೆ ಬೇಯಿಸುವುದು ಎಂಬುದರ ಕುರಿತಾದ ಒಂದು ಚರ್ಚೆ

ವರ್ಗ:ಕ್ಯಾಸುಯೇರಿಡೇ
ವರ್ಗ:ಡ್ರೊಮೈಯಸ್‌
ವರ್ಗ:ಹಾರಲಾರದ ಪಕ್ಷಿಗಳು
ವರ್ಗ:ವಂಶಲಾಂಛನದ ಪಕ್ಷಿಗಳು
ವರ್ಗ:ಆಸ್ಟ್ರೇಲಿಯಾದ ರಾಷ್ಟ್ರೀಯ ಸಂಕೇತಗಳು
ವರ್ಗ:ಪಕ್ಷಿಗಳು